
Ministru kabineta rīkojums Nr. 33
Rīgā 2025. gada 21. janvārī (prot. Nr. 3 4. §)
Par civilās ekspertes dalības laika pagarināšanu Eiropas Savienības Padomdevēja misijā civilā drošības sektora reformām Ukrainā
· 1. (N) Pamatojoties uz Starptautiskās palīdzības likuma 12. panta otro daļu, atbalstīt dalības laika pagarināšanu Eiropas Savienības Padomdevēja misijā civilā drošības sektora reformām Ukrainā (turpmāk – starptautiskā misija) šādai neatkarīgajai civilajai ekspertei (turpmāk – civilā eksperte):
· 1.1. (N) Elizabete Elīna Vizgunova-Vikmane;
· 1.2. (IP) Ierobežotas pieejamības informācija
· 2. (N) Saskaņā ar Ministru kabineta 2020. gada 22. septembra noteikumu Nr. 598 "Kārtība, kādā civilo ekspertu nosūta dalībai starptautiskajā misijā vai operācijā" (turpmāk – noteikumi) 11. punktu pagarināt civilās ekspertes dalības laiku starptautiskajā misijā no 2025. gada 29. janvāra līdz 2026. gada 28. janvārim.
· 3. (N) Pamatojoties uz noteikumu 7.4. apakšpunktu, noteikt civilajai ekspertei koeficientu 1,8 piemaksas aprēķināšanai par dalību starptautiskajā misijā.
· 4. (N) Saskaņā ar noteikumu 17. un 18. punktu civilajai ekspertei tiek izmaksāta minimālā mēneša darba alga un piemaksa (operacionālais amata līmenis) proporcionāli darba dienām. Ārlietu ministrijai veikt valsts sociālās apdrošināšanas iemaksas.  
· 5. (N) Saskaņā ar noteikumu 19. punktu civilajai ekspertei tiek segti šādi izdevumi: 
· 5.1. (N) ar dzīvokļa (dzīvojamās telpas) īres un citu ar dzīvojamās telpas lietošanu saistīto pakalpojumu izdevumi, nepārsniedzot operacionālajam amata līmenim noteikumos noteikto apmēru;
· 5.2. (N) dzīvības un veselības apdrošināšanas izdevumi, pārceļoties no dienesta vietas, līdz 5 euro 2026. gadā;
· 5.3. (N) izdevumi par bagāžas transportēšanu, pārceļoties no dienesta vietas, līdz 100 euro 2026. gadā;
· 5.4. (N) ceļa izdevumi, dodoties atvaļinājumā uz Latviju un atgriežoties no Latvijas, līdz 500 euro 2025. gadā un, pārceļoties no dienesta vietas, līdz 250 euro 2026.gadā.
· 6. (N) Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 72 819 euro apmērā šā rīkojuma 4. un 5. punktā minēto izdevumu segšanai.
· 7. (N) Finanšu ministrijai precizēt un palielināt Ārlietu ministrijas budžeta bāzes izdevumus 2026. gadam programmā 97.00.00 "Nozaru vadība un politikas plānošana" 6307 euro apmērā civilā eksperta darbības nodrošināšanai no 2026. gada 1. janvāra.
· 8. (N) Aizsardzības ministrijai uz civilās ekspertes dalības laiku starptautiskajā misijā nodrošināt viņai nepieciešamo ekipējumu – ķiveri, bruņuvesti un gāzmasku.

